Ovim Okvirnim sporazumom strane USTV „Sarajevo-taxi“ kao davalac usluge taksi prijevoza putem svojih članova, samostalnih obrtnika i Fakultet političkih nauka, regulišu međusobna prava i obaveze u skladu sa cjenovnikom taksi usluga koji čini sastavni dio ovog okvirnog sporazuma.

**USTV „Sarajevo-taxi“**

sa sjedištem u Sarajevu, ul. Azize Šaćirbegović 96

kojeg zastupa Enver Suljagić, Predsjednik udruženja

ID broj: 42000211950009

(u daljem tekstu: **Udruženje**)

I

**Fakultet političkih nauka**

sa sjedištem u Sarajevu, ul. Skenderija 72

koju zastupa dekan, prof.dr. Šaćir Filandra

ID broj: 4200088220009

Pdv broj: /

(u daljem tekstu: **FPN)**

**O K V I R N I S P O R A Z U M**

**o pružanju usluga taksi prijevoza za potrebe FPN**

**Predmet**

**Član 1.**

Ovim okvirnim sporazumom ugovorne strane regulišu okvirna pitanja vezana za realizaciju nabavke prijevoznih usluga taksi prijevoza za potrebe FPN, a u skladu sa važećim cjenovnikom usluga taksi prijevoza.

Okvirni sporazum se zaključuje na period od 12 mjeseci, počev od dana obostranog potpisivanja istog.

**Član 2.**

USTV „Sarajevo-taxi“ se obavezuje:

* Obezbjediti usluge taksi prijevoza od strane članova udruženja,
* Omogućiti nesmetano korištenje usluga prijevoza vozilima svojih članova,
* Omogućiti vrijeme odziva na zadatu adresu od 5-15 minuta od trenutka upućivanja poziva davaocu usluga,
* Omogućiti plaćanje taksi prijevoza putem taksi računa (taksi blok),
* U taksi račun davalac usluga obavezno unosi sljedeće podatke: naziv davaoca usluge, relacija na kojoj je usluga izvršena, novčani iznos izvršene usluge, datum i vrijeme izvršene usluge, potpis člana udruženja koji je izvršio uslugu i potpis korisnika usluge,
* Omogućiti ispostavu žiralne fakture svakog pojedinačnog člana po isteku kalendarskog mjeseca.

**Član 3.**

Taksi račun opisan u prethodnom članu sadrži dva primjerka (original i kopiju) od kojih jedan zadržava član udruženja vozač-davalac usluge, a drugi zadržava korisnik usluga.

Popunjeni taksi račun služi ugovornim stranama kao obostrano priznati dokument o izvršenoj usluzi na osnovu kog se sastavlja mjesečni račun.

**Član 4.**

FPN se obavezuje:

* Plaćanje izvršenog taksi prijevoza vršiti putem ispostavljenog mjesečnog računa na žiro račun ili u gotovini članu udruženja koji je realizovao dogovorene usluge taksi prijevoza u roku od 15 dana od dana prijema fakture za izvršene usluge taksi prijevoza u prethodnom mjesecu.

**Član 5.**

S ciljem kvalitetnog i blagovremenog izvršenja ugovorenih obaveza, Udruženje će imenovati svog ovlaštenog predstavnika koji će u stalnim kontaktima sa FPN imati obavezu praćenja izvršenja preuzete obaveze.

**Član 6.**

Za slučaj da tokom važenja ovog okvirnog sporazuma dođe do spora između ugovornih strana, (član udruženja i FPN) iste se obavezuju riješiti ga sporazumno, u duhu dobrih običaja i poslovnog morala, u protivnom za rješavanje spornih pitanja ugovoraju nadležnost suda u Sarajevu.

**Član 7.**

Okvirni sporazum se može raskinuti prije isteka perioda na koji je okvirni sporazum zaključen i to:

* ako se strane sporazumno o tome dogovore,
* ako jedna od strana ne izvršava ugovorene obaveze,
* ako se sporazum ne može izvršiti usljed više sile.

**Član 8.**

Ovaj okvirni sporazum stupa na snagu danom potpisivanja od strane obje ugovorne strane, a zaključuje se na period od godinu dana od dana potpisivanja istog.

**Član 9.**

Ovaj okvirni sporazum je sačinjen u 4 /četri/ istovjetna primjerka, od kojih svaka strana zadržava po 2 /dva/ primjerka.

USTV „Sarajevo-taxi“ Fakultet političkih nauka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Enver Suljagić, predsjednik udruženja

Broj: Broj:

Sarajevo; Sarajevo; 17.05.2019.g.